ПРОТОКОЛ № 6
от заседанието на Комисия по правни въпроси 
на Висшия съдебен съвет, проведено на 16 февруари 2015 г.

Днес, 16 февруари 2015 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:

     	     ПРЕДСЕДАТЕЛ:     	ЮЛИАНА КОЛЕВА 							
ЧЛЕНОВЕ:		СВЕТЛА ПЕТКОВА 
						ЮЛИЯ КОВАЧЕВА  
			КАРОЛИНА НЕДЕЛЧЕВА 						НЕЗАБРАВКА СТОЕВА 

На заседанието присъстваха експертните сътрудници на комисията: Саша Харитонова –  директор на дирекция „Правна” и Мартин Величков – главен експерт-юрисконсулт в дирекция „Правна”.

Д Н Е В Е Н   Р Е Д:

	Обединява т. 1 и т. 2

1. ОТНОСНО: Писмо от Министерство на правосъдието с приложен проект на Закон за изменение и допълнение на Закона за административните нарушения и наказания и мотивите към него, за изготвяне на финансова обосновка. /отложена точка от 09.02.2015 г. за изготвяне на становище по съгласувателната процедура/.
2. ОТНОСНО: Решение на Комисия „Бюджет и финанси” от 11.02.2015 г. във връзка с писмото на Министерство на правосъдието с приложен проект на Закон за изменение и допълнение на Закона за административните нарушения и наказания и мотивите към него, за изготвяне на финансова обосновка. /отложена точка от 09.02.2015 г./.

КОМИСИЯТА ПО ПРАВНИ ВЪПРОСИ
Р Е Ш И:

1. Предлага на Висшия съдебен съвет да съгласува проекта на Закон за изменение и допълнение на Закона за административните нарушения и наказания.
2. Подкрепя становището на Комисия „Бюджет и финанси” от 11.02.2015 г., че не е в правомощията на ВСС да изготвя финансова обосновка на законопроекти, като възприема и мотивите на същата.
•	Забележка: Точката да бъде включена като допълнителна в дневния ред за заседанието на ВСС на 19.02.2015 г.

3. ОТНОСНО: Решение на Комисия „Бюджет и финанси” от 11.02.2015 г. относно писмо на Министерство на правосъдието за отмяна от Върховния административен съд на Наредба № 3 от 30.11.2012 г. за вписването, квалификацията и възнагражденията на вещите лица.

КОМИСИЯТА ПО ПРАВНИ ВЪПРОСИ
Р Е Ш И:

3.1. Подкрепя решението на Висшия съдебен съвет по протокол № 5/05.02.2015 г., т. 16, като предлага на Комисия „Бюджет и финанси” да изготви финансов анализ за бюджетните разходи по тази Наредба в два варианта:
- съобразно предложението на Министерство на правосъдието по чл. 24 и
- вариант по т. 61.3 от посоченото по-горе решение на Висшия съдебен съвет.

4. ОТНОСНО: Решение на Комисия „Бюджет и финанси” от 11.02.2015 г. относно писмо на и.ф. председател на Софийски апелативен съд във връзка с прилагането на решение на ВСС по протокол № 37/31.07.2014 г., доп. т. 29 и решение на КПВ по протокол № 1/12.01.2015 г., т. 13.

КОМИСИЯТА ПО ПРАВНИ ВЪПРОСИ
Р Е Ш И:

4.1. Приема за сведение решението на Комисия „Бюджет и финанси” от 11.02.2015 г. относно писмо на и.ф. председател на Софийски апелативен съд във връзка с прилагането на решение на ВСС по протокол № 37/31.07.2014 г., доп. т. 29 и решение на КПВ по протокол № 1/12.01.2015 г., т. 13.
4.2. Решението на Комисия „Бюджет и финанси” по протокол № 7/ 11.02.2015 г., т. 22 да се изпрати на и.ф. председател на Софийски апелативен съд.

5. ОТНОСНО: Писмо от Министерство на правосъдието с приложен образец на Декларация по чл. 45, ал. 1 от ЗСВ за имотното състояние и произхода на средствата за придобиване на имущество на кандидатите за Главен инспектор в ИВСС, утвърден от министъра на правосъдието, за сведение и изпълнение.

КОМИСИЯТА ПО ПРАВНИ ВЪПРОСИ
Р Е Ш И:

5.1. Приема за сведение писмото от Министерство на правосъдието с приложен образец на Декларация по чл. 45, ал. 1 от ЗСВ за имотното състояние и произхода на средствата за придобиване на имущество на кандидатите за Главен инспектор в ИВСС, утвърден от министъра на правосъдието.

6. ОТНОСНО: Становище от председателя на Окръжен съд гр. Перник относно прилагане на Наредба № Н-1 от 16.05.2014 г. за съдебните преводачи и действащата в момента Наредба № 1/16.01.2008 г. за вписването, квалификацията и възнагражденията на вещите лица.

КОМИСИЯТА ПО ПРАВНИ ВЪПРОСИ
Р Е Ш И:

6.1. Изпраща становището на председателя на ОС-Перник на председателите на апелативните и окръжни съдилища за обсъждане и предложения по Наредба № Н-1 от 16.05.2014 г. за съдебните преводачи и Наредба № 1/16.01.2008 г. за вписването, квалификацията и възнагражденията на вещите лица.

7. ОТНОСНО: Писмо от Катерина Димитрова от гр. Добрич относно зачитане на юридически стаж по смисъла на чл. 164, ал. 8 от ЗСВ и § 1, т. 1 от Закона за адвокатурата във връзка с § 2, ал. 3 от Закона за държавния служител.
КОМИСИЯТА ПО ПРАВНИ ВЪПРОСИ
Р Е Ш И:

7.1. Да се отговори на г-жа Катерина Димитрова от гр. Добрич, че Висшият съдебен съвет не дава правни консултации, нито има право да тълкува правните норми.

8. ОТНОСНО: Предложение от и.ф. председател на Районен съд гр. Нови пазар относно приложение на чл. 104, ал. 1 от ПАС във връзка с присъдените в полза на несъдебни държавни органи разноски.

КОМИСИЯТА ПО ПРАВНИ ВЪПРОСИ
Р Е Ш И:

8.1. Приема за сведение предложението на и.ф. председател на Районен съд гр. Нови пазар относно приложение на чл. 104, ал. 1 от ПАС във връзка с присъдените в полза на несъдебни държавни органи разноски.

9. ОТНОСНО: Определение на Окръжен съд гр. Смолян във връзка с молба от председателя на сдружение „Висок дух” за възстановяване на повторно платена държавна такса.

КОМИСИЯТА ПО ПРАВНИ ВЪПРОСИ
Р Е Ш И:

9.1. Приема за сведение определението на Окръжен съд гр. Смолян във връзка с молба от председателя на сдружение „Висок дух” за възстановяване на повторно платена държавна такса.
9.2. Определението да се изпрати на Комисията за защита на потребителите.

10. ОТНОСНО: Решение на Комисия „Публична комуникация” от 03.02.2015 г. относно информация за регистрираните посещения в раздел „Пресцентър” на интернет-страницата на ВСС за 2014 г. и за м. януари 2015 г.
КОМИСИЯТА ПО ПРАВНИ ВЪПРОСИ
Р Е Ш И:
10.1. Приема за сведение решението на Комисия „Публична комуникация” от 03.02.2015 г. относно информация за регистрираните посещения в раздел „Пресцентър” на интернет-страницата на ВСС за 2014 г. и за м. януари 2015 г, като предлага на членовете на Комисията, които имат предложения да ги представят на КПК.

11. ОТНОСНО: Становище от Асоциация на специализираните счетоводни предприятия относно внесения в 43-то Народно събрание проект на Закон за изменение и допълнение на Закона за адвокатурата.

КОМИСИЯТА ПО ПРАВНИ ВЪПРОСИ
Р Е Ш И:

11.1. Приема за сведение становището на Асоциация на специализираните счетоводни предприятия относно внесения в 43-то Народно събрание проект на Закон за изменение и допълнение на Закона за адвокатурата.

12. ОТНОСНО: Сигнал от Мария Коюва – съдия в РС-Варна срещу заповеди № 6/05.01.2015 г., № 5/05.01.2015 г. отменена с № 12/14.01.2015 г., № 23/30.01.2015 г. и № 25/02.02.2015 г. на председателя на Районен съд гр. Варна.

КОМИСИЯТА ПО ПРАВНИ ВЪПРОСИ
Р Е Ш И:

12.1. Административният ръководител в рамките на своите правомощия по закон, осъществявайки общоорганизационно и административно ръководство на съответния съд може да издава заповеди, които не подлежат на контрол от страна на Висшия съдебен съвет. 
12.2. След решението на КПЕПК да се уточни отговора по сигнала.

ПРЕДСЕДАТЕЛ
НА КОМИСИЯТА:		    /п/ 
                          ЮЛИАНА КОЛЕВА